એકવીસમી સદીમાં લોકો કમ્પ્યુટર યુગ તરફ પ્રયાણ કરી રહ્યા છે ત્યારે બીજીતરફ એવા પણ લોકો છે કે જેમનામાં અંધશ્રધ્ધા એટલી હદ સુધી ઘર કરી ગઇ હોય છે કે તેઓ ધર્મના નામે ધતિંગ કરતા પૂજારી જેવી વ્યકિત પાસે જઇને તાંત્રિક વિધિ કરાવી રહ્યા છે. નવા વાડજમાં મંદિરના એક પૂજારીએ દોષ નિવારણ વિધિ કરવાના બહાને માનસિક બિમાર યુવતી સાથે બળાત્કાર ગુજાર્યો હોવાનો કિસ્સો પ્રકાશમાં આવ્યો છે. ઉલ્લેખનીય છે વાડજ પોલીસ સ્ટેશનના ઉદ્ધાટન બાદ પ્રથમ ગુનો બળાત્કારનો નોંધાયો છે.